อุตุฯ เตือน “เหนือ-อีสาน” 17-18 ม.ค.นี้ ระวังฝนตกหนักลมกระโชกแรง
กรมอุตุนิยมวิทยา เตือน “ภาคเหนือ-ภาคอีสาน” 17-18 ม.ค.นี้ ระวังฝนฟ้าคะนองและลมกระโชกแรง โดยหลีกเลี่ยงการอยู่ในที่โล่งแจ้ง ใต้ต้นไม้ใหญ่ และป้ายโฆษณาที่ไม่แข็งแรง 
กรมอุตุนิยมวิทยา เตือน “ภาคเหนือ-ภาคอีสาน” 17-18 ม.ค.นี้ ระวังฝนฟ้าคะนองและลมกระโชกแรง โดยหลีกเลี่ยงการอยู่ในที่โล่งแจ้ง ใต้ต้นไม้ใหญ่ และป้ายโฆษณาที่ไม่แข็งแรง
16 ม.ค. 2565

กรมอุตุนิยมวิทยา ออกประกาศ เรื่อง “ฝนฟ้าคะนองและลมกระโชกแรงบริเวณภาคเหนือตอนบน และภาคตะวันออกเฉียงเหนือตอนบน (มีผลกระทบถึงวันที่ 18 มกราคม 2565)” ฉบับที่ 3 ลงวันที่ 16 มกราคม 2565 โดยระบุว่า คลื่นกระแสลมฝ่ายตะวันตกเคลื่อนเข้าปกคลุมภาคเหนือ คาดว่าจะเคลื่อนเข้าปกคลุมประเทศลาว และตอนบนของภาคตะวันออกเฉียงเหนือของประเทศไทยในวันพรุ่งนี้ (17 มกราคม 2565)
โดยลักษณะเช่นนี้จะทำให้ภาคเหนือตอนบน และภาคตะวันออกเฉียงเหนือตอนบน มีฝนฟ้าคะนองกับลมกระโชกแรงเกิดขึ้นได้บางพื้นที่ ขอให้ประชาชนที่อาศัยอยู่ในบริเวณดังกล่าว ระวังอันตรายจากฝนฟ้าคะนองและลมกระโชกแรง โดยหลีกเลี่ยงการอยู่ในที่โล่งแจ้ง ใต้ต้นไม้ใหญ่ และป้ายโฆษณาที่ไม่แข็งแรง สำหรับเกษตรกรควรเตรียมการป้องกันและระวังความเสียหายที่จะเกิดต่อผลผลิตทางการเกษตรไว้ด้วย